pythainlp/thai_wikipedia_clean_20230101 huggingface dataset:
ศาสตราจารย์ ดร. ทวี ญาณสุคนธ์ เป็นผู้ทำคุณประโยชน์อย่างมากในด้านการวิจัย และการเขียนตำราและบทความทางวิชาการ เช่น งานวิจัยด้านการใช้บักเตรีที่ให้คุณประโยชน์แก่พืชตระกูลถั่ว ซึ่งผลงานดังกล่าวได้เผยแพร่จนเป็นที่สนใจแก่วงการวิทยาศาสตร์การเกษตรทั่วโลก เคยเป็นผู้แทนของประเทศไทยในการประชุมระดับนานาชาติเกี่ยวกับการเกษตรและชีววิทยาหลายครั้ง นอกจากนี้ยังมีบทบาทสำคัญในด้านการวางหลักสูตรการศึกษา โดยได้ริเริ่มวางรากฐานการศึกษาสาขาจุลชีววิทยาในด้านการเกษตร อาหาร และอุตสาหกรรม ทั้งในระดับปริญญาตรีและปริญญาโท และเป็นผู้หนึ่งที่มีส่วนสำคัญยิ่งในการก่อตั้งคณะวิทยาศาสตร์และอักษรศาสตร์ มหาวิทยาลัยเกษตรศาสตร์ ปัจจุบันคือคณะวิทยาศาสตร์ มหาวิทยาลัยเกษตรศาสตร์ รวมทั้งยังเป็นคณบดีท่านแรกของคณะวิทยาศาสตร์ มหาวิทยาลัยเกษตรศาสตร์ ด้วย
ตำรา งานเขียน และบทความวิชาการ.
ศาสตราจารย์ ดร. ทวี ญาณสุคนธ์ มีผลงานเป็นที่ประจักษ์ในทางวิชาการทั้งตำรา งานเขียน บทความวิชาการ ตลอดจนงานวิจัย อาทิ
Estadio Santiago Bernabéu
Olympiastadion (Munich)
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดระนอง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยจะมีสมาชิกสภาผู้แทนราษฎรเขตละ 1 คน
เขตการเลือกตั้งที่ 1 ประกอบด้วย อำเภอเมืองระนอง, อำเภอละอุ่น, อำเภอกะเปอร์, อำเภอกระบุรี และอำเภอสุขสำราญ
Olympic Stadium (Amsterdam)
National Stadium (Tokyo)
DAN DAN โคะโกะโระฮิกะเระเตะกุ
นางงามหูหนวกโลก
โครโนทริกเกอร์  เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์ สำหรับเครื่องซูเปอร์แฟมิคอมใน ค.ศ. 1995 ซึ่งเป็นการเริ่มต้นชุดวิดีโอเกม "โครโน" ทีมพัฒนา "โครโนทริกเกอร์" ประกอบด้วยนักออกแบบสามคนที่สแควร์ขนานนามว่า "Dream Team" ซึ่งประกอบด้วยฮิโรโนบุ ซากางูจิ ผู้สร้างชุดเกม "ไฟนอลแฟนตาซี" ที่ประสบความสำเร็จของสแควร์ Yuji Horii นักออกแบบอิสระและผู้สร้างชุดเกม "ดราก้อนเควสต์" ยอดนิยมของเอนิกซ์ และอากิระ โทริยามะ นักวาดการ์ตูนที่โด่งดังจากผลงานของเขาอย่าง "ดราก้อนเควสต์" และ "ดราก้อนบอล" นอกจากนี้ Kazuhiko Aoki ยังเป็นผู้อำนวยการผลิตเกม มาซาโตะ คาโตะ เป็นนักเขียนบทเนื้อเรื่องส่วนใหญ่ ในขณะที่นักแต่งเพลง Yasunori Mitsuda ประพันธ์เพลงประกอบส่วนใหญ่ก่อนที่จะล้มป่วยและการประพันธ์เพลงประกอบที่เหลือถูกสานต่อโดย โนบูโอะ อูเอมัตสึ ผู้แต่งเพลงประกอบเกม "ไฟนอลแฟนตาซี" โดยเนื้อเรื่องของเกมจะเกี่ยวกับกลุ่มนักผจญภัยที่เดินทางผ่านการเดินทางข้ามเวลาเพื่อป้องกันภัยพิบัติทั่วโลก
เมื่อตัวเกมได้วางจำหน่าย "โครโนทริกเกอร์" ประสบความสำเร็จอย่างยิ่งใหญ่และประสบความสำเร็จในเชิงพาณิชย์และถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล นิตยสาร "นินเท็นโดเพาเวอร์" ได้บรรยายแง่มุมต่าง ๆ ของ "โครโนทริกเกอร์" ว่าเป็นการปฏิวัติซึ่งรวมถึงตอนจบที่หลากหลาย, ภารกิจเสริมที่เกี่ยวข้องกับการวางแผนที่เน้นการพัฒนาตัวละคร, ระบบการต่อสู้ที่ไม่เหมือนใคร และกราฟิกที่มีรายละเอียด "โครโนทริกเกอร์" กลายเป็นวิดีโอเกมที่ขายดีเป็นอันดับสามประจำ ค.ศ. 1995 ในประเทศญี่ปุ่น และขายได้ 2.65 ล้านชุดทั่วโลกในเดือนมีนาคม ค.ศ. 2003
สแควร์ได้วางจำหน่ายตัวเกมเวอร์ชันพอร์ดโดย Tose ในประเทศญี่ปุ่น สำหรับเครื่องเพลย์สเตชัน ใน ค.ศ. 1999 ซึ่งต่อมาได้ถูกบรรจุใหม่พร้อมการพอร์ดเกม "ไฟนอลแฟนตาซี IV" ในชื่อ "ไฟนอลแฟนตาซีโครนิเคิล" ในอเมริกาเหนือ "โครโนทริกเกอร์" ยังได้รับการปรับปรุงเล็กน้อยซึ่งได้ถูกพอร์ดอีกครั้งโดย Tose และได้วางจำหน่ายสำหรับนินเท็นโด DS ในอเมริกาเหนือและญี่ปุ่นใน ค.ศ. 2008 และภูมิภาค PAL ใน ค.ศ. 2009 ตัวเกมเวอร์ชันนินเท็นโด DS ขายได้ 790,000 ชุดภายในเดือนมีนาคม ค.ศ. 2009 หลังจากประมาณหนึ่งปีของการขาย "โครโนทริกเกอร์" ยังได้รับการพอร์ดลงไปยังโทรศัพท์มือถือ i-mode, เวอร์ชวลคอนโซล, เพลย์สเตชัน เน็ตเวิร์ก, ไอโอเอส, แอนดรอยด์ และ ไมโครซอฟท์ วินโดวส์
ใน ค.ศ. 2019 ในช่วงการเปลี่ยนปีรัชศกจากยุคเฮเซสู่ยุคเรวะ เกม "โครโนทริกเกอร์" ได้ถูกยกให้เป็นเกมที่ดีที่สุดแห่งยุคเฮเซ จากการโหวตของผู้อ่านในนิตยสาร "แฟมิซือ"
สงครามการค้าญี่ปุ่น–เกาหลีใต้
สงครามการค้าญี่ปุ่น–เกาหลีใต้  หรือรู้จักในชื่อ สงครามเศรษฐกิจญี่ปุ่น–เกาหลีใต้  เป็นสงครามการค้าระหว่างประเทศเศรษฐกิจใหญ่อันดับสามและสิบเอ็ดของโลกคือประเทศญี่ปุ่นและเกาหลีใต้ ความขัดแย้งนี้เกิดจากเขตอำนาจศาลของเกาหลีใต้ที่ศาลปกครองเห็นชอบให้ประชาชนฟ้องร้องบริษัทญี่ปุ่นสำหรับความเสียหายในช่วงสงคราม
สาเหตุของสงครามการค้าที่ถูกอ้างถึงอย่างเป็นทางการจากฝั่งญี่ปุ่นคือเกาหลีใต้ไม่สามารถปฏิบัติตามกฎระเบียบความปลอดภัยควบคุมการส่งออก และไม่สนใจคำขอของรัฐบาลญี่ปุ่นที่จะมีการเจรจาการค้าทวิภาคีเป็นเวลาสามปี ซึ่งเป็นผลสืบเนื่องจากสมัยเกาหลีภายใต้การปกครองของญี่ปุ่น ตั้งแต่ปี พ.ศ. 2453 ถึง พ.ศ. 2488 โดยเฉพาะประเด็นเรื่องการบังคับใช้แรงงานและค่าชดเชยสำหรับผู้หญิงที่กองทัพญี่ปุ่นบังคับให้เป็นทาสทางเพศ ข้อพิพาททางการค้าทำให้เกิดความเสื่อมโทรมอย่างมีนัยสำคัญใน ความสัมพันธ์ระหว่างญี่ปุ่น–เกาหลีใต้ จนถึงจุดต่ำสุดนับตั้งแต่ทั้งสองประเทศ ปรับความสัมพันธ์ทางการทูตของตนให้เป็นมาตรฐาน ในปี พ.ศ. 2508
สงครามการค้าที่เริ่มขึ้นในวันที่ 1 กรกฎาคม พ.ศ. 2562 หลังจากที่รัฐบาลญี่ปุ่น ประกาศกระชับการส่งออกบางส่วนที่มีความสำคัญต่ออุตสาหกรรมเซมิคอนดักเตอร์ของเกาหลีใต้ซึ่งจะมีผลบังคับใช้ในวันที่ 4 กรกฎาคม พ.ศ 2562 ญี่ปุ่นประกาศให้ลบเกาหลีใต้ออกจากรายชื่อคู่ค้าที่เป็นที่ชื่นชอบมากที่สุดที่รู้จักกันในชื่อ "บัญชีขาว" ซึ่งจะมีผลบังคับใช้ในวันที่ 28 สิงหาคม พ.ศ. 2562
รายชื่อสายการบินในประเทศญี่ปุ่น
นี่คือรายชื่อสายการบินที่ให้บริการในญี่ปุ่นในปัจจุบัน
เตียวอุ๋น (ราชวงศ์ฮั่น)
เตียวอุ๋น (เสียชีวิต ค.ศ. 191) หรือชื่อในภาษาจีนกลางว่า จาง เวิน  มีชื่อรองว่า โป๋เชิ่น  และขุนนางและขุนพลที่มีชีวิตในยุคราชวงศ์ฮั่นตะวันออกของจีน รับราชการในตำแหน่งซือคง และเคยเป็นผู้บังคับบัญชาของตั๋งโต๊ะและซุนเกี๋ยนเมื่อครั้งที่รับหน้าที่เป็นแม่ทัพของกองทัพหลวงของราชวงศ์ฮั่นในการปราบกบฏเหลียงจิ๋ว
ในนิยายอิงประวัติศาสตร์ในศตวรรษที่ 14 เรื่อง"สามก๊ก" เตียวอุ๋นถูกประหารโดยลิโป้ระหว่างงานเลี้ยงที่มีขุนนางเข้าร่วมเป็นจำนวนมาก ลิโป้เป็นบุตรบุญธรรมของตั๋งโต๊ะขุนศึกทรราชผู้สั่งลิโป้ให้นำตัวเตียวอุ๋นออกไปจากที่จัดงานเลี้ยง แล้วตัดศีรษะใส่ถาดเงินนำกลับมาให้แขกคนอื่นได้เห็น จากนั้นตั๋งโต๊ะจึงประกาศกับขุนนางคนอื่นว่าตนพบหนังสือของเตียวอุ๋นถึงอ้วนสุดหนึ่งในขุนศึกข้าศึกของตั๋งโต๊ะที่มีเนื้อความว่าเตียวอุ๋นร่วมมือกับอ้วนสุดจะต่อต้านตน ตั๋งโต๊ะบอกกับแขกที่เหลือในงานเลี้ยงว่าไม่ต้องกังวลถ้าไม่มีใครเกี่ยวข้องกับหนังสือของเตียวอุ๋น
เตียวอุ๋น (แก้ความกำกวม)
เตียวอุ๋น อาจหมายถึง
หลับฝันดีนะเจ้าหญิงที่ปราสาทจอมมาร
หลับฝันดีนะเจ้าหญิงที่ปราสาทจอมมาร  เป็นการ์ตูนญี่ปุ่น เขียนเรื่องและวาดภาพโดยคากิจิ คุมาโนมาตะ เริ่มตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังเมื่อเดือนพฤษภาคม พ.ศ. 2559 ได้รับการดัดแปลงเป็นอนิเมะโทรทัศน์โดยสดูดิโอโดงาโกโบ ออกอากาศระหว่างเดือนตุลาคมถึงเดือนธันวาคม พ.ศ. 2563
ในประเทศไทย "หลับฝันดีนะเจ้าหญิงที่ปราสาทจอมมาร"ได้รับลิขสิทธิ์หนังสือการ์ตูนโดยสำนักพิมพ์รักพิมพ์
เรื่องราวเกี่ยวกับเจ้าหญิงสุยาริสที่ถูกลักพาตัวมาปราสาทจอมมาร และภารกิจการพยายามทำให้ตัวเองนอนหลับให้ได้ระหว่างถูกจองจำ
"หลับฝันดีนะเจ้าหญิงที่ปราสาทจอมมาร" เขียนเรื่องและวาดภาพโดยคากิจิ คุมาโนมาตะ เริ่มตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชงากูกัง ฉบับที่ 24 ปี พ.ศ. 2559 เมื่อวันที่ 11 พฤษภาคม พ.ศ. 2559 สำนักพิมพ์โชงากูกังได้รวมเล่มเป็นหนังสือการ์ตูนแล้ว 17 เล่มเมื่อวันที่ 18 ธันวาคม พ.ศ. 2563
หนังสือแฟนบุคทางการของเรื่องวางจำหน่ายเมื่อวันที่ 16 ตุลาคม พ.ศ. 2563
ในประเทศไทย "หลับฝันดีนะเจ้าหญิงที่ปราสาทจอมมาร"ได้รับลิขสิทธิ์หนังสือการ์ตูนโดยสำนักพิมพ์รักพิมพ์ ตีพิมพ์เป็นหนังสือการ์ตูนแล้ว 9 เล่ม
มีการประกาศดัดแปลง"หลับฝันดีนะเจ้าหญิงที่ปราสาทจอมมาร"เป็นซีรีส์อนิเมะโทรทัศน์ในนิตยสาร"โชเน็งซันเดย์รายสัปดาห์"ฉบับที่ 42 เมื่อวันที่ 18 กันยายน พ.ศ. 2562 อนิเมะผลิตโดยสตูดิโอโดงะ โคโบะ และกำกับโดยมิตสึเอะ ยามาซากิ เขียนบทโดยโยชิโกะ ยากามูระ และออกแบบตัวละครโดยไอ คิกูจิ ดนตรีประกอบประพันธ์โดยยูการิ ฮาชิโมโตะ อนิเมะจะออกอากาศในเดือนตุลาคม พ.ศ. 2563 ทางช่อง TV Tokyo, BS TV Tokyo และ AT-X.
โชเน็งซันเดย์
นพรัตนราชศิราภรณ์มงคล
พระสุพรรณนพรัตนศิราภรณ์มงคล
คอนคาแคฟเนชันส์ลีก ฤดูกาล 2019–20 ลีกเอ
คอนคาแคฟเนชันส์ลีก ฤดูกาล 2019–20 ลีกเอ เป็นดิวิชันสูงสุดของคอนคาแคฟเนชันส์ลีกในฤดูกาล 2019–20 โดยมีทีมที่เข้าร่วมการแข่งขันในดิวิชันนี้ทั้งหมด 12 ชาติ
แต่ละทีมจะถูกจัดอยู่ในโถตามอันดับของทีมจากผลการจัดอันดับของคอนคาแคฟ ประจำเดือนพฤศจิกายน ค.ศ.2018.
บาป 7 ประการและสิ่งสุดท้ายสี่อย่าง
บาป 7 ประการและสิ่งสุดท้ายสี่อย่าง  เป็นภาพที่เชื่อว่าเป็นของฮีเยโรนีมึส โบส หรือผู้ติดตามผลงานของเขาโดยวาดเสร็จราวศตวรรษที่ 1500 หรือหลังจากนั้น. โดยภาพนี้ถูกถามถึงความเป็นเจ้าของตั้งแต่ปีค.ศ.1898 และในปีค.ศ.2015 ทาง Bosch Research Conservation Project อ้างว่าภาพนี้เป็นของผู้ติดตาม แต่นักวิชาการที่พิพิธภัณฑ์ปราโดปฏิเสธคำกล่าวนี้
วงกลมเล็ก ๆ สี่อันแสดงถึงสิ่งสุดท้ายสี่อย่าง ได้แก่ — ความตาย, การตัดสิน, สวรรค์ และนรก — ที่อยู่ล้อมรอบวงกลมใหญ่ที่มีบาปเจ็ดประการอยู่ ได้แก่: โทสะที่ด้านล่าง หลังจากนั้น (ตามเข็มนาฬิกา) คือริษยา, โลภะ, ตะกละ, เกียจคร้าน, ความฟุ่มเฟือย (หลังจากนั้นถูกเปลี่ยนเป็นราคะ) และอัตตา โดยใช้บาปเหล่านี้เป็นการกระทำในชีวิตมากกว่าการแสดงบาปในเชิงเปรียบเทียบ.
ที่ใจกลางของวงกลมใหญ่ ซึ่งดูเหมือนดวงเนตรของพระเจ้า ตรงที่ "รูม่านตา" คือจุดที่มองเห็นพระเยซูโผล่ออกจากโลง. ข้างใต้ภาพเขียนด้วยภาษาลาตินว่า "Cave cave d[omi]n[u]s videt" ("ระวัง, ระวัง, พระเจ้าทรงมองเห็น").
แต่ละช่องในวงกลมรอบนอกจะแสดงถึงบาปต่าง ๆ ที่เรียงตามเข็มนาฬิกา ดังนี้ (ภาษาลาตินอยู่ในวงเล็บ):
วงกลมเล็ก ๆ ทั้งสี่อันมีรายละเอียด ดังนี้: "การตายของคนบาป" ความตายยืนอยู่ที่บันไดหน้าประตู พร้อมกับเทวทูตและมาร ในขณะที่นักบวชกำลังให้เขาพูดวาจาสุดท้าย. "ความรุ่งโรจน์" ผู้ที่ถูกช่วยเหลือจะถูกนำเข้าสรวรรค์ โดยมีพระเยซูกับนักบุญอยู่ในนั้น ที่ประตูสวรรค์ เทวทูตกำลังขับไล่มารที่กำลังวางกับดักผู้หญิงคนหนึ่ง และนักบุญปีเตอร์ทำหน้าที่เป็นผู้เฝ้าประตู. "การพิพากษาครั้งสุดท้าย" พระคริสต์ทรงแสดงแสงราศี ในขณะที่เทวทูตกำลังปลุกคนตายให้ฟื้นคืนชีพ. "นรก" ปีศาจกำลังลงโทษผู้ทำบาปตามบาปที่ตนได้ก่อไว้ในนรก
ฮ็อคเกอร์ เฮอริเคน
ฮ็อคเกอร์ เฮอริเคน  เป็นเครื่องบินขับไล่ที่นั่งเดี่ยวของสหราชอาณาจักร ผลิตโดยฮ็อคเกอร์แอร์คราฟท์ ใช้โดยกองทัพอากาศสหราชอาณาจักร ซึ่งได้ใช้งานร่วมกันกับซูเปอร์มารีน สปิตไฟร์
กรัมแมน เอฟ4เอฟ ไวลด์แคท
กรัมแมน เอฟ4เอฟ ไวลด์แคท  เป็นเครื่องบินขับไล่บนเรือบรรทุกเครื่องบินของสหรัฐ ใช้โดยกองทัพเรือสหรัฐและราชนาวี
คูณพสิล จารุจินดา
คูณพสิล จารุจินดา (เกิด 13 สิงหาคม พ.ศ. 2520) เป็นนักแสดงชาวไทย เกิดที่กรุงเทพมหานครมีชื่อเสียงจากละครเรื่อง "ลูกไม้ไกลต้น" ออกอากาศทางสถานีโทรทัศน์สีกองทัพบกช่อง 7
คูณพสิล จารุจินดา (ชื่อเล่น ตั้ม) ชื่อเดิม วิชญะ จารุจินดา และ วิชญะ จันทร์วิบูลย์ (ตามลำดับ) เกิดเมื่อวันที่ 13 สิงหาคม พ.ศ
2520เป็นนักแสดงชาวไทย เกิดที่กรุงเทพมหานคร เป็นบุตรชายของดวงดาว จารุจินดา และ สายัณห์ จันทรวิบูลย์ และเป็นพี่ชายของเติ้ล ตะวัน จารุจินดา เป็นนักแสดงชาวไทยสังกัดช่อง 7 มีผลงานละครตลอดเรื่อยมา
คูณพสิล หรือ วิชญะ เริ่มเข้าสู่วงการบันเทิงไทยมีผลงานภาพยนตร์เรื่อง "ม.6/5 ห้องครูวารี เทอม 2" เมื่อในปี 2537 ต่อมาเป็นนักแสดงสังกัดช่อง 7 ในปี 2543 มีผลงานละคร "ลูกไม้ไกลต้น"
และ "ผีขี้เหงา" เป็นต้น ปัจจุบันเป็นนักแสดงอิสระและเป็นผู้จัดละครค่ายบริษัท มงคลการละคร จำกัดร่วมกับเติ้ล ตะวัน จารุจินดา ผลิตผลงานละครให้กับทางสถานีช่อง 7
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด
มัคชี ซี.205
มัคชี ซี.205  เป็นเครื่องบินขับไล่ของอิตาลีในสงครามโลกครั้งที่สอง ผลิตโดยมัคชี และใช้โดยกองทัพอากาศราชอาณาจักรอิตาลี
จังหวัดสมุทรสงครามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดสมุทรสงคราม กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยจะมีสมาชิกสภาผู้แทนราษฎรเขตละ 1 คน
เขตการเลือกตั้งที่ 1 ประกอบด้วย อำเภอเมืองสมุทรสงคราม, อำเภอบางคนที และอำเภออัมพวา
มิโคยัน-กูเรวิชค์ มิก-3
มิโคยัน-กูเรวิชค์ มิก-3  เป็นเครื่องบินขับไล่และสกัดกั้นของสหภาพโซเวียตในระหว่างสงครามโลกครั้งที่สอง โดยพัฒนามาจากมิก-1
K (อะนิเมะ)
เดอวัวตีน เด.520
เดอวัวตีน เด.520  เป็นเครื่องบินขับไล่ของฝรั่งเศสในสงครามโลกครั้งที่สอง ผลิตโดยเดอวัวตีน ซึ่งเป็นเครื่องบินขับไล่ที่ทันสมัยที่สุดของฝรั่งเศสในช่วงสงครามโลกครั้งที่สอง
โอฑิศา
รายชื่อสายการบินในประเทศสิงคโปร์
นี่คือรายการของ สายการบิน ซึ่งมีใบรับรองผู้ประกอบการทางอากาศปัจจุบันที่ออกโดยการบินพลเรือนแห่งสิงคโปร์
ปืนครกอัตตาจรเอ็ม 1064
ปืนครกอัตตาจรเอ็ม 1064  เป็นยานพาหนะปืนใหญ่อัตตาจรแบบสายพานสัญชาติอเมริกัน ประกอบด้วยปืนครกเอ็ม 121 ซึ่งเป็นรุ่นของปืนครกเอ็ม 120 ที่ติดตั้งบนแชสซีเอ็ม 113
การออกแบบประกอบด้วยปืนใหญ่เอ็ม 298, ขาทรายเอ็ม 191, แผ่นรองฐานเอ็ม 9 และชุดลำเลียงดัดแปลง ด้วยการใช้แผ่นรองฐานเอ็ม 9 และส่วนต่อขยายสำหรับขาทรายเอ็ม 191 ซึ่งเอ็ม 191 สามารถถอดออกจากยานพาหนะและสามารถจัดตั้งปืนครกสำหรับการติดตั้งบนพื้นได้ ทั้งนี้ เอ็ม 1064 แรกสุดได้รับการดัดแปลงจากปืนครกอัตตาจรเอ็ม 106 ซึ่งปืนครก 107 มม. ได้รับการแทนที่ด้วยปืนครก 120 มม.
คาวานิชิ เอ็น1เค
คาวานิชิ เอ็น1เค เคียวฟุ (อังกฤษ: Kawanishi N1K Kyōfū) พันธมิตรเรียกขาน"เร็กซ์" มีชื่อเล่นคือ จอร์จ เป็นเครื่องบินขับไล่ของ จักรวรรดิญี่ปุ่นที่ใช้งานโดย กองทัพเรือจักรวรรดิญี่ปุ่นที่ผลิตโดยคาวานิชิแอร์คราฟท์คอมปะนี และใช้โดยกองกำลังพิเศษทางอากาศแห่งกองทัพเรือจักรวรรดิญี่ปุ่น ซึ่งเป็นเครื่องบินขับไล่ที่ทันสมัยที่สุดของญี่ปุ่นในช่วงสงครามโลกครั้งที่สอง โดยในรุ่นเครื่องบินขับไล่ติดทุ่นลอยน้ำของกองทัพเรือคือ Kawanishi N1K-J "Shiden"
ในรุ่น Shiden Kai มีการติดอาวุธหนักเพิ่มขึ้นและมีความคล่องแคล่วที่ดีเป็นอย่างมาก เนื่องจากสวิตช์ปรอทที่ช่วยในการขยายการยกระดับFlapsโดยอัตโนมัติในระหว่างรอบแต่ละรอบ Flaps Combat เหล่านี้สร้างการยกได้มากขึ้น ซึ่งแตกต่างจาก Mitsubishi A6M Zero โดยShiden Kai สามารถต่อกรกับเครื่องบินขับไล่ของฝ่ายพันธมิตรในช่วงสงครามได้ที่ดีที่สุดเช่น F6F Hellcat, F4U Corsair และ P-51 Mustang
M1064 mortar carrier
นากาจิมะ คิ-84
นากาจิมะ คิ-84 ฮายาเตะ  ชื่อเล่น แฟรงค์ เป็นเครื่องบินขับไล่ที่นั่งเดี่ยวใช้โดยกองกำลังพิเศษทางอากาศกองทัพบกจักรวรรดิญี่ปุ่น ผลิตโดยนากาจิมะแอร์คราฟท์คอมปะนี ซึ่งเป็นเครื่องบินขับไล่ที่เร็วที่สุดของญี่ปุ่นในสงครามโลกครั้งที่สอง
ยุทธการที่สเลาส์
ยุทธการสเลาส์  เป็นยุทธนาวีที่เกิดขึ้นเมื่อวันที่ 24 มิถุนายน ค.ศ. 1340 อันเป็นการเริ่มต้นของสงครามร้อยปี ยุทธการจบลงด้วยชัยชนะของฝ่ายอังกฤษ
ที่มาที่ไปของสงครามร้อยปี.
การถือครองในฝรั่งเศสของกษัตริย์อังกฤษ.
นับตั้งแต่การพิชิตอังกฤษของชาวนอร์มัน พระมหากษัตริยอังกฤษได้ถือครองบรรดาศักดิ์และที่ดินในฝรั่งเศสในฐานะเป็นข้าศักดินาของกษัตริย์ฝรั่งเศส อังกฤษถือครองดินแดนในฝรั่งเศสมากขึ้นเรื่อยๆ กระทั่งในปี ค.ศ. 1337 อังกฤษถูกริบกัสกอญซึ่งตั้งอยู่ทางตะวันตกเฉียงใต้ของฝรั่งเศสกับปงตีเยอซึ่งตั้งอยู่ทางตอนเหนือของฝรั่งเศส กัสกอญเป็นแคว้นที่มีภาษาเป็นของตัวเองและเป็นตลาดผลิตและค้าไวน์รายใหญ่ สร้างรายได้เป็นกอบเป็นกำให้แก่กษัตริย์อังกฤษ ด้วยความโกรธพระเจ้าเอ็ดเวิร์ดที่ 3 แห่งอังกฤษจึงประกาศถือสิทธิในราชบัลลังก์ฝรั่งเศส โดยให้เหตุผลว่าทรงมีสิทธิตามสายเลือดมากกว่าพระเจ้าฟีลิปที่ 6 แห่งฝรั่งเศส จึงเป็นจุดเริ่มต้นของสงครามร้อยปี
สิทธิในบัลลังก์ฝรั่งเศสของกษัตริย์อังกฤษ.
พระเจ้าเอ็ดเวิร์ดที่ 3 เป็นลูกหลานในสายพระราชโอรสคนโต คือ เจ้าชายฟีลิป ในปี ค.ศ. 1285 เจ้าชายฟีลิปได้ขึ้นเป็นพระเจ้าฟีลิปที่ 4 ครองบัลลังก์ต่อจากพระราชบิดา พระองค์มีพระโอรสสามคนกับพระธิดาอีกหนึ่งคน พระโอรสทั้งสามต่างได้ขึ้นเป็นกษัตริย์แห่งฝรั่งเศสต่อๆกัน เนื่องจากแต่ละคนต่างไม่มีพระราชโอรส ขณะที่เจ้าหญิงอีซาแบล พระธิดาเพียงคนเดียวของพระเจ้าฟีลิปที่ 4 ได้สมรสกับพระเจ้าเอ็ดเวิร์ดที่ 2 และมีพระราชโอรสเป็นพระเจ้าเอ็ดเวิร์ดที่ 3
เตรียมพร้อมรบ.
ในตอนนั้นฝรั่งเศสมีกองเรือที่เกรียงไกร ทั้งยังมีกำลังเสริมเป็นกองเรือพายโบราณจากเจนัว กองเรือฝรั่งเศสได้เข้าขัดขวางเรือค้าขายอังกฤษที่ข้ามผ่านช่องแคบ โดยเฉพาะเรือที่จะไปค้าขายไวน์กับกัสกอญและค้าขายขนแกะกับแฟลนเดอร์ อังกฤษจึงส่งกองเรือไปฟาดฟันกับกองเรือฝรั่งเศสบริเวณช่องแคบ แต่พลาดท่าจนถูกยึดเรือคริสโตเฟอร์และเรือเอ็ดเวิร์ดซึ่งเป็นเรือลำใหญ่ที่สุดที่มี ต่อมาในปีเดียวกันกองเรือฝรั่งเศสได้บุกเมืองพลิมัท ทำการเผาเมืองและยึดเรือที่จอดเทียบท่า
ในปี ค.ศ. 1340 พระเจ้าเอ็ดเวิร์ดที่ 3 เริ่มระดมกองเรือสำหรับโจมตีชายฝั่งทางเหนือของฝรั่งเศส เพื่อตอกย้ำการอ้างสิทธิ์ในบัลลังก์ฝรั่งเศส
อังกฤษในคริสต์ศตวรรษที่ 14 ยังไม่มีราชนาวี มีแต่เรือค้าขายที่เรียกว่าเรือค็อก เป็นเรือบตหนึ่งเสา ผ้าใบสี่เหลี่ยมใบเดี่ยว ท้องเรือลึก หัวเรือเพรียว กลางเรือกลมป้อม มีพวงมาลัย ควบคุมทิศทางโดยใช้พายและหางเสือ มีความยาวอยู่ในช่วง 15 ถึง 25 เมตร (49 ถึง 82 ฟุต) กว้าง 5 ถึง 8 เมตร (16 ถึง 26 ฟุต) รับน้ำหนักสูงสุดได้ 200 ตัน พระเจ้าเอ็ดเวิร์ดที่ 3 ได้ระดมเรือค้าขายและเปลี่ยนเป็นเรือรบด้วยการคอกห้องไม้ไว้บริเวณหัวและท้ายเรือและสร้างแท่นยืนบนยอดเสาเรือ เพื่อให้พลธนูยืนประจำยิงธนูและก้อนหินใส่เรือศัตรูที่เทียบข้าง ความสูงพ้นน้ำที่มากกว่าเรือของฝรั่งเศสทำให้เรือค็อกของอังกฤษได้เปรียบในการต่อสู้ระยะประชิด เนื่องจากอยู่เหนือกว่าเรือศัตรู
ฝ่ายฝรั่งเศสตั้งกองเรือรอตั้งรับที่ท่าเรือสเลาส์ ท่าเรือหน้าด่านในเมืองบรูชซึ่งตั้งอยู่ในกลุ่มประเทศแผ่นดินต่ำ (ปัจจุบันอยู่ในเบลเยียม) ในยุคนั้นท่าเรือสเลาส์เป็นท่าเรือใหญ่ สามารถรองรับเรือได้จำนวนมาก ตั้งอยู่ทางตอนเหนือของเซบรูฌา บนปากแม่น้ำชวินซึ่งในคริสต์ศตวรรษที่ 14 เป็นสายน้ำใหญ่ที่ไหลลงสู่ช่องแคบอังกฤษ แต่ไม่ปรากฏในแผนที่ปัจจุบันเนื่องจากถูกถมไปแล้ว
กองเรือฝรั่งเศสน่าจะมีเรือประมาณ 200 ลำ ส่วนหนึ่งเป็นกองเรือจากเจนัวซึ่งเป็นกองเรือรับจ้าง ผู้บัญชาการกองเรือเจนัวคือบอคาเนกรา ส่วนผู้บัญชาการกองเรือฝรั่งเศสคือแม่ทัพเรืออูก กีเยเร กับนิโกลา บิอูเช ขุนวังของพระเจ้าฟีลิปที่ 6 เรือของฝรั่งเศสเป็นเรือท้องตื้น ลำเล็ก เคลื่อนไหวคล่องตัวโดยเฉพาะในน้ำตื้น ขณะที่เรือค็อกของอังกฤษเป็นเรือเดินสมุทรลำใหญ่กว่า ท้องลึกกว่า เคลื่อนไหวช้ากว่า ส่วนเรือของเจนัวเป็นเรือพายโบราณ ใช้กำลังจากใบเรือและพาย สร้างขึ้นมาเพื่อใช้ในสงครามโดยเฉพาะ
พระเจ้าเอ็ดเวิร์ดที่ 3 รวมกองเรือที่แม่น้ำออร์เวลล์และแม่น้ำสตาวเออร์ ใกล้กับเมืองแฮริช ทรงตั้งเรือค็อกธอมัสเป็นเรือธงและกางใบเรือออกเดินทางในวันที่ 22 มิถุนายน ค.ศ. 1340 กองเรือของพระองค์มีเรือประมาณ 300 ถึง 400 ลำ เป็นเรือขนาดเล็ก ส่วนใหญ่มีลูกเรือ 5 ถึง 6 คนและบรรทุกพลธนู 10 ถึง 15 คนกับทหารติดอาวุธ ทรงไปถึงสเลาส์ในบ่ายวันต่อมา กองเรืออังกฤษทอดสมอที่เมืองบลังกาเบฌาซึ่งอยู่ทางตะวันออกเฉียงเหนือของสเลาส์ เย็นวันนั้นพระเจ้าเอ็ดเวิร์ดที่ 3 ส่งอัศวินไปสอดแนมกองเรือฝรั่งเศสที่ทอดสมออยู่ตรงทางเข้าปากแม่น้ำชวิน
เริ่มยุทธการ.
ในวันที่ 24 มิถุนายน ค.ศ. 1340 กองเรืออังกฤษมุ่งหน้าไปสเลาส์โดยจัดกระบวนทัพเป็นสองแถว กองเรือฝรั่งเศสตั้งกระบวนทัพเป็นสองแถวขนานท่า เรือฝรั่งเศสแต่ละลำมีแผ่นไม้พาดเชื่อมต่อกัน วิธีนี้เป็นวิธีที่ใช้กันทั่วไปในทะเลเพื่อให้ทหารสามารถย้ายจากเรือลำหนึ่งไปอีกลำหนึ่งได้ เพื่อไปจัดการกับศัตรูที่ขึ้นมาบนเรือลำใดลำหนึ่งในกระบวนแถว แต่จุดอ่อนของวิธีนี้คือเรือจะไม่เป็นอิสระในการเคลื่อนที่
เรือคริสโตเฟอร์กับเรืออังกฤษลำอื่นๆ ที่ยึดมาได้อยู่จอดอยู่ตรงปลายทางซ้ายของกองเรือที่หนึ่งของฝรั่งเศส ด้วยความกระหายที่จะยึดเรือคืน อังกฤษจึงเริ่มโจมตีกองเรือฝรั่งเศสจากกราบซ้าย
พระเจ้าเอ็ดเวิร์ดแบ่งเรือเป็นสามกลุ่ม สองกลุ่มแรกบรรทุกพลธนู ส่วนกลุ่มที่สามบรรทุกทหารติดอาวุธ เรือบรรทุกพลธนูของอังกฤษเข้าประชิดเรือของฝรั่งเศส พลธนูระดมยิงธนูใส่ดาดฟ้าเรือศัตรู พลธนูของอังกฤษเป็นพลธนูยาว สามารถยิงธนูได้ 20 ลูกต่อนาที มีระยะยิงสูงสุด 270 เมตร (300 หลา) ในขณะที่พลยิงของเจนัวเป็นพลหน้าไม้ สามารถยิงได้เพียง 2 ลูกต่อนาทีและมีระยะยิงน้อยกว่า ระหว่างที่เรือศัตรูกำลังถูกระดมยิง เรือที่บรรทุกทหารติดอาวุธก็เข้าประชิดเพื่อให้ทหารติดอาวุธขึ้นไปยึดเรือศัตรู เนื่องจากเรือของฝรั่งเศสเชื่อมติดกัน ทหารอังกฤษจึงสามารถข้ามจากเรือลำหนึ่งไปยึดเรือลำอื่นๆได้ต่อ
หลังการต่อสู้ระยะอันรุนแรง อังกฤษสามารถยึดเรือฝรั่งเศสได้หลายลำ ส่วนพลหน้าไม้เจนัวสามารถยึดเรืออังกฤษได้สองลำ กองเรือที่สองของฝรั่งเศสจึงแตกกระบวนแถว บางส่วนเข้ามาช่วยรบ อีกส่วนพยายามหนี บอคาเนกรานำกองเรือพายโบราณของเจนัวออกสู่ทะเลด้วยการพายเรือทวนกระแสลม เพื่อสลัดหนีกองกำลังที่ไล่ตามมาของอังกฤษและล่องเรืออกไปทางตะวันตก ทิ้งให้กองเรือฝรั่งเศสป้องกันตัวเองตามยถากรรม
กองเรือฝรั่งเศสถูกทำลายไม่มีเหลือ อัศวิน ทหารติดอาวุธ ทหารทั่วไป และลูกเรือฝรั่งเศสทั้งกระโดดและถูกโยนลงทะเล หลายคนจมน้ำตายเพราะน้ำหนักของอาวุธที่ติดตัว คนที่หนีขึ้นฝั่งถูกสังหารบนฝั่ง
ยุทธการจบลงในช่วงย่ำค่ำด้วยชัยชนะท่วมท้นของอังกฤษ พระเจ้าเอ็ดเวิร์ดที่ 3 ได้รับบาดเจ็บ อาจจะด้วยธนูหรือหน้าไม้ของศัตรู
จำนวนผู้บาดเจ็บล้มตาย.
ยุทธการยุคกลางทั้งหลายล้วนยากที่จะชี้ชัดจำนวนผู้บาดเจ็บล้มตายได้ แต่คาดว่าฝ่ายฝรั่งเศสคาดว่าน่าจะบาดเจ็บล้มตายราวหมื่นกว่าคน ขณะที่ฝ่ายอังกฤษไม่มีระบุจำนวนผู้บาดเจ็บล้มตาย ฝรั่งเศสน่าเสียเรือทั้งหมดยกเว้นกองเรือพายโบราณของบอคาเนกราที่หนีไปได้ อูก กีเยเร ผู้บัญชาการฝรั่งเศสถูกสังหาร ส่วนนิโกลา บิอูเชถูกจับกุมและถูกพระเจ้าเอ็ดเวิร์ดที่ 3 สั่งแขวนคอ
หลังยุทธการ.
ยุทธการสเลาส์ทำให้ทัพเรือฝรั่งเศสสิ้นฤทธิ์ไปหลายปี หลังเสร็จสิ้นยุทธการพระเจ้าเอ็ดเวิร์ดได้นำทัพเข้าปิดล้อมเมืองกรุงตูร์แนของแฟลนเดอร์ซึ่งภักดีต่อพระเจ้าฟีลิปที่ 6 กองทัพของพระองค์ไปถึงตูร์แนในวันที่ 23 กรกฎาคม ค.ศ. 1340 และเริ่มทำการปิดล้อมเมือง เมื่อเวลาผ่านไปเงินค่าจ้างทหารของพระเจ้าเอ็ดเวิร์ดที่ 3 เริ่มหร่อยหรอ ฝ่ายกรุงตูร์แนก็เริ่มขาดแคลนอาหาร ในวันที่ 22 กันยายน ฌานแห่งวาลัว มารดาของพระมเหสีของพระเจ้าเอ็ดเวิร์ดที่ 3 ได้เดินทางมาหาพระองค์ที่ค่ายเพื่อร้องขอสันติภาพ ก่อนหน้านั้นพระนางได้ร้องขอต่อพระเจ้าฟีลิปที่ 6 แบบเดียวกัน อังกฤษกับฝรั่งเศสจึงตกลงทำสัญญาพักรบอิสเปลช็องในวันที่ 25 กันยายน ค.ศ. 1340 การปิดล้อมตูร์เนย์จึงจบลงโดยไม่มีใครเสียหน้า
การรบที่สลุยส์
การิงชา
มานูแวล ฟรังซิสกู ดุส ซังตุส (; 28 ตุลาคม ค.ศ. 1933 – 20 มกราคม ค.ศ. 1983) หรือที่รู้จักกันในชื่อ การิงชา (, "นกน้อย") เป็นอดีตนักฟุตบอลตำแหน่งปีกชาวบราซิล เขาเป็นที่รู้จักในฐานะหนึ่งในนักฟุตบอลที่มีทักษะการเลี้ยงบอลเก่งที่สุดตลอดกาล
มิชชาเอล เจ้าชายแห่งซัคเซิน-ไวมาร์-ไอเซอนัค
มิชชาเอล เจ้าชายแห่งซัคเซิน-ไวมาร์-ไอเซอนัค  ประสูติเมื่อวันที่ 15 พฤศจิกายน พ.ศ. 2489 ณ บัมแบร์ค เป็นพระโอรสพระองค์กลางและพระองค์เดียวในคาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) และบารอนเนสเอลีซาเบ็ท แห่งวังเงินไฮม์-วินเทอร์ชไตน์ โดยเป็นพระญาติห่าง ๆ ในราชวงศ์เนเธอร์แลนด์ผ่านทางสายพระบิดา โดยมีพระบิดาและพระมารดาทูลหัวคือ
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912) พระบิดาของพระองค์สิ้นพระชนม์ลงเมื่อวันที่ 14 ตุลาคม พ.ศ. 2531 พระองค์จึงกลายเป็นผู้นำราชวงศ์พระองค์ถัดมา
มิชชาเอล เจ้าชายแห่งซัคเซิน-ไวมาร์-ไอเซอนัค ทรงเสกสมรสครั้งแรกกับเรนาเทอ เฮ็งเคิล เมื่อวันที่ 9 มิถุนายน พ.ศ. 2513 และต่อมาทรงหย่ากันเมื่อวันที่ 9 มีนาคม พ.ศ. 2517 ไม่มีพระบุตร ต่อมาทรงเสกสมรสอีกครั้งกับดัคมาร์ เฮ็นนิงส์ เมื่อวันที่ 15 พฤศจิกายน พ.ศ. 2523 มีพระธิดา 1 พระองค์คือ
ด้วยความที่พระองค์มีพระธิดาเพียงพระองค์เดียว ตำแหน่งผู้นำราชวงศ์จึงตกไปเป็นของเจ้าชายวิลเฮล็ม แอ็นสท์แห่งซัคเซิน-ไวมาร์-ไอเซอนัค พระญาติ
เปโดร ซันเชซ (นักการเมืองชาวสเปน)
ปูนซ้าน
ปูนซ้าน (; ; เยฺว่พิน: bun3 saan1) เป็นนิคมแห่งหนึ่งบนเกาะคริสต์มาส ประเทศออสเตรเลีย ถือเป็นนิคมใหญ่อันดับสองรองจากฟลายอิงฟิชโคฟ ชื่อเมืองเป็นภาษากวางตุ้งแปลว่า "ครึ่งทางขึ้นเขา" ประชากรส่วนใหญ่เป็นชาวจีน ชาวยุโรปที่อาศัยบนเกาะจะเรียนภาษาจีนกลางกับชาวจีนในปูนซ้าน สิ่งก่อสร้างส่วนใหญ่เป็นแบบจีนเช่นเดียวกับสถาปัตยกรรมในประเทศสิงคโปร์ ต่างจากฟลายอิงฟิชโคฟที่สิ่งก่อสร้างล้วนเป็นแบบตะวันตก
รอบนอกปูนซ้านเป็นแหล่งอาศัยของนกกระจอกชวาจำนวนมาก
สงครามการค้าเกาหลีใต้–ญี่ปุ่น
การพิจารณาคดีแกนนำกระบวนการเอกราชกาตาลุญญา
การพิจารณาคดีแกนนำกระบวนการเอกราชกาตาลุญญา ซึ่งมีชื่อทางกฎหมายว่า คดีพิเศษหมายเลข 20907/2017 ของศาลสูงสุดสเปน  และมีชื่อเป็นที่รู้จักกันแพร่หลายว่า คดีกระบวนการ [เอกราช]  คือการพิจารณาคดีด้วยวาจาที่เริ่มขึ้นเมื่อวันที่ 12 กุมภาพันธ์ พ.ศ. 2562 ในศาลสูงสุดสเปน ปาโบล ยาเรนา ผู้พิพากษา เป็นผู้ประสานงานไต่สวนระหว่างเดือนตุลาคม พ.ศ. 2560 ถึงเดือนกรกฎาคม พ.ศ. 2561 ซึ่งส่งผลให้มีผู้ที่จะต้องเข้าสู่กระบวนการพิจารณาคดี 12 คน ได้แก่ คณะผู้บริหารแคว้นกาตาลุญญาเกือบทั้งคณะของการ์ลัส ปุดจ์ดาโมน, ฌอร์ดี ซันเช็ซ และฌอร์ดี กูชาร์ต นักเคลื่อนไหวทางการเมือง, การ์มา ฟูร์กาเด็ลย์ อดีตประธานสภานิติบัญญัติกาตาลุญญา และสมาชิกสภานิติบัญญัติกาตาลุญญาอีกหลายคน จำเลยบางคนถูกคุมขังก่อนการพิจารณาคดีโดยไม่มีการประกันตัวตั้งแต่เริ่มการไต่สวน
จำเลยถูกฟ้องร้องดำเนินคดีเนื่องจากมีส่วนร่วมในเหตุการณ์ที่เกี่ยวข้องกับการจัดการลงประชามติเอกราชกาตาลุญญาในวันที่ 1 ตุลาคม พ.ศ. 2560 (ซึ่งถูกศาลรัฐธรรมนูญสเปนประกาศว่าไม่ชอบด้วยกฎหมายและมีมติยับยั้งหลังจากนั้น) การผ่านร่างกฎหมายต่าง ๆ ที่ขัดต่อรัฐธรรมนูญสเปนและธรรมนูญการปกครองตนเองกาตาลุญญา และการประกาศเอกราชกาตาลุญญาในวันที่ 27 ตุลาคม ปีเดียวกัน
การพิจารณาคดีสิ้นสุดลงอย่างเป็นทางการเมื่อวันที่ 12 มิถุนายน พ.ศ. 2562 และคำตัดสินคดีได้รับการเผยแพร่สู่สาธารณชนในวันที่ 14 ตุลาคม ปีเดียวกัน จำเลย 9 คนจากทั้งหมด 12 คนถูกพิพากษาว่ามีความผิดฐานปลุกปั่นให้ขัดขืนอำนาจปกครองและถูกสั่งจำคุกระหว่าง 9–13 ปี โดย 4 คนในจำนวนนี้ยังถูกพิพากษาว่ามีความผิดฐานใช้งบประมาณรัฐในทางมิชอบ จำเลยที่เหลืออีก 3 คนถูกพิพากษาว่ามีความผิดฐานดื้อแพ่งและถูกสั่งปรับแต่ไม่ต้องโทษจำคุก ศาลยกฟ้องข้อหากบฏ จำเลยบางคนแสดงความตั้งใจที่จะยื่นอุทธรณ์ต่อศาลรัฐธรรมนูญสเปนและศาลสิทธิมนุษยชนยุโรปต่อไป
บัญญัติ เจตนจันทร์
นายแพทย์บัญญัติ เจตนจันทร์ (เกิด 1 กันยายน พ.ศ. 2505) สมาชิกสภาผู้แทนราษฎรจังหวัดระยอง เขต 2 จำนวน 3 สมัย
นายแพทย์บัญญัติ เจตนจันทร์ เกิดเมื่อวันที่ 1 กันยายน พ.ศ. 2505 ที่อำเภอบ่อทอง จังหวัดชลบุรี เป็นบุตรของนายเจี๊ยง และ นางทองคำ แซ่จัน สำเร็จการศึกษาระดับปริญญาตรี แพทยศาสตรบัณฑิต (เกียรตินิยมอันดับสอง) จากคณะแพทยศาสตร์ศิริราชพยาบาล มหาวิทยาลัยมหิดล เมื่อปีการศึกษา พ.ศ. 2529 (ร่วมรุ่นกับ นายแพทย์ชลน่าน ศรีแก้ว และ นายแพทย์ภูมินทร์ ลีธีระประเสริฐ) สมรสกับ นางอาภรณ์ เจตนจันทร์ มีบุตร-ธิดา 2 คน
นายแพทย์บัญญัติ เคยรับราชการทำงานเป็นนายแพทย์ประจำโรงพยาบาลแกลง เมื่อปี พ.ศ. 2533 ถึง พ.ศ. 2547
นายแพทย์บัญญัติ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกติดต่อกัน รวม 3 สมัย
นายแพทย์บัญญัติ เจตนจันทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
โฉมงามพูดไม่เก่งกับผองเพื่อนไม่เต็มเต็ง